Document ID: /roh_data/filtered/Billingualer_Corpus_interleaved-de-rm.jsonl.gz/1620

This is a text translated from German to Rumantsch Grischun.
Wie sich Familie und Beruf vereinbaren lassen

Podiumsdiskussion ''Kinderalltag ist auch Männersache" und Vernissage der DVD ''Wie sich Familie und Beruf vereinbaren lassen"

Eine der brennendsten Fragen, die sich Eltern heute stellen: Wie lassen sich Familie und Beruf vereinbaren? Zwei neue Dokumentarfilme auf DVD zeigen kreative Lösungen von Eltern in Graubünden, den Alltag in der Kinderkrippe Neugut in Landquart und die Tagesstrukturen der Dorfschule S-chanf im Oberengadin. Am Montag, 22. Juni, findet die die Vernissage zur DVD mit einer Podiumsdiskussion statt.

Der Bündner Familienbericht, der vor zwei Jahren vom Grossen Rat verabschiedet wurde, empfiehlt, dass Frauen und Männer, die Kinder haben oder sich Kinder wünschen, besser unterstützt werden sollen. Eine der vorgeschlagenen Massnahmen ist die bessere Vereinbarkeit von Familie und Beruf. Ausserfamiliäre Kinderbetreuung ist in Graubünden teilweise wenig akzeptiert. Mütter und Väter, die Krippen und andere Tagesstrukturen für ihre Kinder in Anspruch nehmen, sehen sich in der Kritik. Dass immer mehr Familien darauf angewiesen sind, weil ein Lohn für die Familie nicht ausreicht, wird ausgeblendet. In einigen Talschaften gibt es auch gar keine Möglichkeiten, Kinder ausserhalb der Familie betreuen zu lassen. Die bestehenden Einrichtungen sehen sich mit einer steigenden Nachfrage konfrontiert. Bei den meisten Krippen gibt es Wartelisten.

Zusammen mit der Autorin Susanna Fanzun und der Televisiun rumantscha hat das Erziehungs-, Kultur- und Umweltschutzdepartement EKUD bzw. die Stabsstelle für Chancengleichheit von Frau und Mann eine DVD mit zwei Dokumentarfilmen und Begleitmaterial produziert, die die Situation der Vereinbarkeit von Familie und Beruf in Graubünden aufzeigen. Die Filme sind in romanischer Sprache mit deutschen Untertiteln.

Die Dokumentarfilme zeigen einerseits den Alltag in der Kinderkrippe Neugut in Landquart, andererseits die mit einfachen Mitteln aufgebauten Tagesstrukturen der Primarschule in S-chanf. Zu Wort kommen Eltern, Grosseltern, Politikerinnen und Politiker, Unternehmensleitende, aber vor allem auch die betreuten Kinder selber. Dabei zeigt sich, dass es eine grosse Palette von Möglichkeiten gibt, wie Eltern Familie und Beruf vereinbaren. Während das eine Paar sich die Aufgaben hälftig teilt, ist die voll erwerbstätige, allein erziehende Mutter von drei Schulkindern froh über die Hausaufgabenhilfe der Schule. Beleuchtet werden die Verantwortung und das Engagement eines Arbeitgebers, die Erfahrungen von Bundesrätin Eveline Widmer-Schlumpf mit einem gut funktionierenden familiären Netzwerk oder die Visionen der Bildungspolitikerin und SP-Nationalrätin Jacqueline Fehr. Als ''special guest`` tritt der Kabarettist Flurin Caviezel mit seinem Lied ''Laider, laider nai, dänn bin i nit dahai`` auf.

Die DVD ''Wie sich Familie und Beruf vereinbaren lassen`` will dazu beitragen, Diskussionen über die Vereinbarkeit von Familie und Beruf anzuregen und über die zahlreichen Möglichkeiten zu informieren.

Vernissage in Chur

An der Vernissage vom Montag, 22. Juni, in der Aula des Montalinschulhauses in Chur werden Ausschnitte aus der DVD gezeigt und von der Autorin Susanna Fanzun kommentiert. Es spricht ausserdem Regierungsrat Claudio Lardi, Vorsteher des Erziehungs-, Kultur-und Umweltschutzdepartements. An der Podiumsdiskussion zum Thema ''Kinderalltag ist auch Männersache`` nehmen zwei Väter, der Leiter einer Kindertagesstätte in Chur sowie ein Psychologe teil.

Vernissage DVD ''Wie sich Familie und Beruf vereinbaren lassen" mit Podiumsdiskussion ''Kinderalltag ist auch Männersache" und anschliessendem Apéro. Eine Kinderbetreuung ist organisiert.

Montag, 22. Juni, 17:00 Uhr bis 19:30 Uhr

Aula des Montalinschulhauses, Splügenstrasse 4 in Chur

Die DVD kann kostenlos bezogen werden bei der Stabsstelle für Chancengleichheit von Frau und Mann, Loestrasse 37, 7000 Chur, Tel. 081 257 35 70 oder E-mail:

info@chancengleichheit.gr.ch

Auskunftsperson:

Silvia Hofmann, lic.phil.MA, Leiterin der Stabsstelle für Chancengleichheit von Frau und Mann, Tel. 081 257 35 70 oder

Silvia.Hofmann@stagl.gr.ch

Gremium: Stabsstelle für Chancengleichheit von Frau und Mann

Quelle: dt Stabsstelle für Chancengleichheit von Frau und Mann

15.06.2009
Co che la famiglia e la professiun sa laschan cumbinar

Il rapport grischun da famiglia ch'è vegnì deliberà avant dus onns dal cussegl grond recumonda da proteger meglier las dunnas ed ils umens che han uffants u che giavischan uffants. Ina da las mesiras proponidas è la meglra cumpatibilitad da la famiglia e da la professiun. La tgira d'uffants ordaifer la famiglia chatta per part pauca acceptanza en il Grischun. Mammas e babs che dumondan ils servetschs da canortas d'uffants u d'autras structuras dal di per lur uffants, vegnan crititgads. I vegn emblidà che adina dapli famiglias èn dependentas da questas purschidas, perquai ch'ina suletta paja na tanscha betg per nutrir l'entira famiglia. En intginas valladas na datti er insumma nagina pussaivladad da laschar tgirar ils uffants ordaifer la famiglia. Las instituziuns existentas vegnan confruntadas cun ina dumonda creschenta. La gronda part da las canortas d'uffants han glistas da spetga.

Ensemen cun l'autura Susanna Fanzun e cun la televisiun rumantscha ha il departament d'educaziun, cultura e protecziun da l'ambient dal Grischun (DECA) respectivamain il post da stab per l'egualitad da las schanzas producì in DVD che cuntegna dus films documentars e material accumpagnant. Ils dus films illustreschan la cumpatibilitad da la famiglia e da la professiun. Ils films èn en lingua rumantscha cun suttitels tudestgs.

Ils films documentars preschentan per l'ina il mintgadi en la canorta d'uffants pitschens Neugut a Landquart, per l'autra las structuras dal di da la scola primara da S-chanf ch'èn vegnidas creadas cun meds simpels. A pled vegnan geniturs, tattas e tats, politicras e politichers, manadras e manaders d'ina interpresa, ma cunzunt er ils uffants sezs. Uschia sa mussi ch'i dat ina vasta paletta da pussaivladads per ils geniturs da cumbinar la famiglia e la professiun. Entant ch'in dals pèrs surpiglia mintgamai la mesadad da las incumbensas, è la mamma cun in'activitad da gudogn a temp cumplain che educhescha suletta ses trais uffants en la vegliadetgna da scola cuntenta ch'i dat in agid da far pensums a scola. Declerà vegn la responsabladad e l'engaschament da la patruna u dal patrun, las experientschas da cussegliera guvernativa Eveline Widmer-Schlumpf cun ina rait famigliara che funcziuna bain u las visiuns da la politicra da furmaziun e cussegliera naziunala da la PS Jacqueline Fehr. Sco giast spezial sa preschenta il cabarettist Flurin Caviezel cun sia chanzun "Laider, laider nai, dänn bin i nit dahai".

Il DVD "Co che la famiglia e la professiun sa laschan cumbinar" vul gidar a lantschar discussiuns davart la cumpatibilitad da la famiglia e da la professiun e davart las numerusas pussaivladads d'infurmaziun.

Vernissascha a Cuira

A la vernissascha da glindesdi, ils 22 da zercladur, en l'aula da la chasa da scola Montalin a Cuira vegnan mussads extracts dal DVD e commentads da l'autura Susanna Fanzun. Ultra da quai discurra cusseglier guvernativ Claudio Lardi, schef dal departament d'educaziun, cultura e protecziun da l'ambient. A la discussiun al podium "Uffants èn er chaussa dals umens" sa participeschan dus babs, il manader d'ina canorta d'uffants a Cuira sco er in psicolog.

Vernissascha dal DVD "Co che la famiglia e la professiun sa laschan cumbinar" cun discussiun al podium "Uffants èn er chaussa dals umens" e cun apero. La tgira d'uffants è organisada.

Glindesdi, ils 22 da zercladur, da las 17.00 fin las 19.30

Aula da la chasa da scola Montalin, Splügenstrasse 4 a Cuira

Il DVD po vegnir retratg gratuitamain tar il post da stab per l'egualitad da las schanzas, Loestrasse 37, 7000 Cuira, tel. 081 257 35 70 u e-mail:

info@chancengleichheit.gr.ch

Infurmaziuns:

Silvia Hofmann, lic.fil.MA, manadra dal post da stab per l'egualitad da las schanzas, tel. 081 257 35 70 u

Silvia.Hofmann@stagl.gr.ch

Gremi: post da stab per l'egualitad da las schanzas

Funtauna: rg post da stab per l'egualitad da las schanzas

15.06.2009